  Виталий Пронин Быръемын луоз тужгес усто 30 туспуктэм - 180 сантиметр ӝуждалаен но 120 сантиметр пасьталаен карыса, соос инъямын луозы Москвалэн кудаз ке бульвараз.Азьланьтӥське Удмуртилэсь арзэ Москваын пусъён - со кыстӥськоз туэ ар пумозь.Удмуртилэн Тӧроезлэн Россиысь Президент бордын ужась представительствоез ивортэ: матысь дыре Москвалэн одӥгаз бульвараз усьтӥськоз Удмуртиен герӟаськем туспуктэмъёсын адӟытон. Бульваретӥ ветлӥсь адӟозы Удмуртилэсь котыр ласянь аспӧртэмлыко луэмзэ - ужез яратӥсь но со дыре ик кырӟаны-вераны усто калыкмылэсь туссэ-буйзэ,  сям-йылолъёсты возьматӥсь фотосуредъёсты, кибашлы адямиослэсь туспуктэмъёссэс но трос мукет.Та адӟытонэ шедьыны луонлыкез вань котькудӥзлэн: я фотограф, я туспуктэмысь герой чотын! Быръемын луоз тужгес усто 30 туспуктэм - 180 сантиметр ӝуждалаен но 120 сантиметр пасьталаен карыса, соос инъямын луозы Москвалэн кудаз ке бульвараз. Фотографиосты кутон кыстӥськоз июль шорозь: 25-тӥ июльлы, Москваын Герберез ортчытон нуналлы, туспуктэмъёсын адӟытон усьтӥськыны кулэ ни. Эн бабе!  Асьме сярысь мед тодоз калык!Ужъёстэс келяны быгатоды udmfoto@bk.ru электрон адресъя. Нош ужды быръемын ӧз луы ке таяз адӟытонэ, эн ӝожоме: соосты кутозы интыысь интые вошъяськись мукетаз адӟытонэ. Таиз радъяськоз Москвалэн пӧртэм интыосаз  туэ декабрь толэзёзь.Елена Никитина Теги: адытон Москва Удмуртия ужрад  